**Zmluva**

**o poskytovaní služieb (stravovacie služby) SE-VO1-2022/004197**

**uzatvorená podľa § 269 ods. 2 zákona č. 513/1991 Zb. Obchodného zákonníka a zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov(ďalej len ,,zmluva“)**

**medzi zmluvnými stranami:**

Objednávateľ: Slovenská republika zastúpená Ministerstvom vnútra Slovenskej republiky

sídlo: Pribinova 2, 812 72 Bratislava

v zastúpení: Ing. Peter Kolenčík, generálny riaditeľ sekcie ekonomiky Ministerstva vnútra Slovenskej republiky, na základe plnomocenstva č. p.: SL-OPS-2022/001312-072 zo dňa 06.05.2022

IČO: 00151866

DIČ: 2020571520

Bankové spojenie: Štátna pokladnica

IBAN : SK7881800000007000180023

(ďalej len „Objednávateľ“)

a

Poskytovateľ: ........................................................................

sídlo ........................................................................

štatutárny orgán: ........................................................................

IČO: ........................................................................

IČ DPH ........................................................................

Bankové spojenie: ........................................................................

Číslo účtu: ........................................................................

Zapísaný v obchodnom registri: ........................................................................

e-mail : ........................................................................

Tel.: ........................................................................

(ďalej len „Poskytovateľ“)

# Čl. I

###### Predmet zmluvy

1. Predmetom tejto zmluvy je záväzok poskytovateľa zabezpečiť stravovanie pre zamestnancov objednávateľa formou dodávky a výdaja teplých hlavných jedál v predpokladanom počte (300, 100, 100, 100 – podľa časti) stravníkov denne v stravovacích zariadeniach objednávateľa (ďalej len ,,predmet zmluvy“), nachádzajúcich sa v budove Krajského riaditeľstva Policajného zboru v Košiciach na ul. Kuzmányho 8, v budove Okresného riaditeľstva Policajného zboru v Košiciach na ul. Rampová 7, v budove Okresného riaditeľstva Policajného zboru v Košiciach – okolie na ul. Trieda SNP 35 a v budove Okresného úradu Košice na ul. Komenského 52 (adresa podľa časti) a záväzok objednávateľa zaplatiť poskytovateľovi za riadne a včas dodaný predmet zmluvy cenu podľa čl. II tejto zmluvy.

# Čl. II

### Cena predmetu zmluvy

1. Cena predmetu zmluvy je stanovená dohodou zmluvných strán podľa § 3 zákona NR SR č. 18/1996 Z. z. o cenách v znení neskorších predpisov, a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Cena jedného denného menu je ......... EUR bez DPH podľa prílohy č. 1 k tejto zmluve, ktorá je jej nedeliteľnou súčasťou a obsahuje iba ekonomicky oprávnené náklady a primeraný zisk podľa §§ 2 a 3 zákona NR SR č. 18/1996 Z. z. o cenách v znení neskorších predpisov.
3. Finančný limit zmluvy je ...........EUR bez DPH.
4. Zmena ceny je prípustná iba v prípade zmeny právnej úpravy DPH a iných všeobecne záväzných právnych predpisov platných na území SR resp.: v prípade preukázateľných cenových vplyvov, pri zvýšení vstupných nákladov v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a to formou písomného dodatku odsúhlaseného a podpísaného oprávnenými zástupcami oboch zmluvných strán Odôvodnené zvýšenie ceny predmetu zmluvy podľa tohto bodu je povinný preukázať poskytovateľ.
5. Kúpna cena sa môže každoročne, vždy k 1. januáru daného kalendárneho roka, zvyšovať o mieru inflácie na základe oznámenia poskytovateľa preukazujúceho výšku inflácie stanovenej Štatistickým úradom Slovenskej republiky zaslaného objednávateľovi. Miera inflácie sa určuje Indexom spotrebiteľských cien zverejňovaným Štatistickým úradom Slovenskej republiky za kalendárny rok predchádzajúci kalendárnemu roku, v ktorom má prísť k navýšeniu, pričom predmetný Index spotrebiteľských cien za predchádzajúci kalendárny rok je meraný v porovnaní s kalendárnym rokom, ktorý tomuto (predchádzajúcemu) roku predchádzal. Takáto zmena je prípustná iba na základe písomného dodatku k tejto Dohode podpísaného oprávnenými zástupcami oboch zmluvných strán, ktorého súčasťou bude upravená Príloha č. 2 tejto Dohody.

Objednávateľ neposkytuje poskytovateľovi finančný preddavok.

1. Objednávateľ za účelom zabezpečenia predmetu zmluvy poskytne poskytovateľovi nehnuteľný majetok– nebytové priestory a hnuteľný majetok , ktorý je vo vlastníctve SR v správe Ministerstva vnútra SR , podľa zmluvy o nájme nebytových priestorov uzatvorenej medzi zmluvnými stranami, ktorej kópia bude po jej uzatvorení tvoriť súčasť tejto zmluvy ako príloha č.3.

# Čl. III

# Podmienky plnenia predmetu zmluvy

1. Objednávateľ a poskytovateľ sa dohodli na realizácii predmetu zmluvy uvedenom v článku I bod 1 denne v pracovných dňoch po dobu trvania zmluvy, pričom objednávateľ si vyhradzuje právo neodobrať predpokladané množstvo jedál v prípade obmedzení, akými sú dovolenka, práceneschopnosť, resp. služobné a súkromné dôvody stravníkov.
2. Poskytovateľ sa zaväzuje poskytovať predmet zmluvy objednávateľovi denne v  pracovných dňoch v čase od 11:30 do 13:30 hod. na základe požiadaviek objednávateľa v priestoroch objednávateľa na: (vybrať podľa časti)

Krajskom riaditeľstve Policajného zboru v Košiciach, Kuzmányho 8 Košice,

Okresnom riaditeľstve Policajného zboru v Košiciach , Rampová 7 Košice,

Okresnom riaditeľstve Policajného zboru v Košiciach – okolie, Trieda SNP 35 Košice Okresnom úrade Košice , Komenského 52 Košice.

1. Zamestnanci objednávateľa si jedlo objednajú deň vopred, alebo najneskôr ráno v deň výdaja obeda do 8:00 hodiny, podľa vypracovaného týždenného jedálneho lístka poskytovateľa.
2. Poskytovateľ sa zaväzuje denne pripravovať čerstvé jedlá podľa prílohy č. 2 tejto zmluvy, ktorá je jej neoddeliteľnou súčasťou.
3. Poskytovateľ sa zaväzuje pri príprave jedál dodržať predpísané platné receptúry pre reštauračné stravovanie za dodržania minimálnych hmotnostných požiadaviek podľa prílohy č. 2 tejto zmluvy.
4. Poskytovateľ sa zaväzuje umožniť počas výdaja jedál vykonanie kontroly kvality, kvantity a pripravenej stravy ako aj hygieny stravovacou komisiou objednávateľa.
5. Poskytovateľ, na mieste dohodnutom s objednávateľom, bude mať denne k dispozícii Knihu sťažností, do ktorej stravníci budú zaznamenávať svoje pripomienky k prevádzke jedálne. V knihe sťažností budú zaznamenané aj riešenia a prijaté závery z kontrol a sťažností.
6. Poskytovateľ zodpovedá za všetky škody spôsobené na majetku objednávateľa vzniknuté pri poskytovaní predmetu zmluvy.
7. Poskytovateľ je povinný zabezpečiť na vlastné náklady hmotný majetok potrebný pre zabezpečovanie služieb stravovania a výdaj denného menu (misky, taniere, tácky, príbory, poháre a pod.).

**Čl. IV**

# Platobné podmienky

1. Faktúry za splnenie predmetu zmluvy budú vystavené k  preplateniu na adresu: Ministerstvo vnútra Slovenskej republiky, Pribinova 2, 812 72 Bratislava, bankové spojenie: Štátna pokladnica, číslo účtu : 7000180023/8180, IBAN SK7881800000007000180023; a doručené na adresu Ministerstvo vnútra Slovenskej republiky, Centrum podpory Košice, Kuzmányho 8, 041 01 Košice . Podkladom pre úhradu faktúry bude poskytovateľom potvrdený doklad o vydaných stravných lístkoch.
2. Právo fakturovať dohodnutú cenu predmetu zmluvy vzniká poskytovateľovi dňom prevzatia stravných lístkov objednávateľom.
3. Zmluvné strany sa dohodli na 30 dňovej splatnosti faktúr za poskytnutý predmet zmluvy Splatnosť faktúry sa počíta odo dňa doručenia faktúry na adresu objednávateľa: Ministerstvo vnútra Slovenskej republiky, Centrum podpory Košice, Kuzmányho 8, 040 01 Košice. Faktúry budú preplácané výhradne bezhotovostným prevodným príkazom na bankový účet poskytovateľa uvedený v záhlaví tejto zmluvy. Faktúra sa bude považovať za uhradenú dňom odpísania finančných prostriedkov z účtu objednávateľa.
4. Objednávateľ si vyhradzuje právo vrátiť faktúru na doplnenie alebo vystavenie novej faktúry v prípade, že nebude obsahovať všetky náležitosti daňového dokladu. Vrátením  takejto faktúry zaniká povinnosť objednávateľa uhradiť vrátenú faktúru až do doby jej prepracovania a doručenia prepracovaných dokladov.

# Čl. V

**Sankcie**

1. V prípade omeškania objednávatel'a s úhradou faktúr, je poskytovateľ oprávnený uplatnit' si u objednávatel'a úrok z omeškania z dlžnej čiastky v zákonnej výške za každý aj začatý deň z omeškania.

2. V prípade neposkytnutia predmetu zmluvy poskytovateľom v požadovanom rozsahu a kvalite podl'a prílohy č. 1 tejto zmluvy je objednávatel' oprávnený uplatnit' si u poskytovateľa zmluvnú pokutu vo výške 1000 € za každé porušenie.

**Čl. VI**

# Zánik zmluvy

1. Zmluvu je možné skončiť:
	* + 1. písomnou dohodou zmluvných strán,
			2. písomným odstúpením od zmluvy,
			3. písomnou výpoveďou objednávateľa.
2. Objednávateľ je oprávnený odstúpiť od tejto zmluvy v prípade podstatného porušenia zmluvných povinností zo strany poskytovateľa. Za podstatné porušenie zmluvných povinností sa považuje, ak poskytovateľ:

a) neposkytne predmet zmluvy v súlade s prílohou č. 1 tejto zmluvy,

b) vstúpil do konkurzného konania alebo reštrukturalizácie, ktoré sa voči nemu začalo po podpise tejto zmluvy,

c) vstúpil do likvidácie,

d) ak koná v rozpore s touto zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu objednávateľa toto konanie a jeho následky v určenej primeranej lehote neodstráni,

e) Poskytovateľ nebol v čase uzavretia tejto zmluvy zapísaný v registri partnerov verejného sektora alebo ak bol vymazaný z registra partnerov verejného sektora; alebo

1. došlo k splneniu zákonných dôvodov na odstúpenie od zmluvy (najmä § 19 zákona č. 343/2015 Z. z.),
2. táto zmluva nemala byť uzavretá s poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
3. Poskytovateľ je oprávnený odstúpiť od tejto zmluvy v prípade podstatného porušenia zmluvných povinností zo strany objednávateľa. Za podstatné porušenie zmluvných povinností zo strany objednávateľa sa považuje, ak je objednávateľ v omeškaní s úhradou faktúry o viac ako šesťdesiat (60) dní po lehote jej splatnosti.
4. Odstúpenie od tejto zmluvy musí byť v písomnej forme a preukázateľne doručené druhej zmluvnej strane. Dňom doručenia písomného prejavu vôle odstúpenia od dohody jednou zo zmluvných strán táto dohoda zaniká. Odstúpenie od zmluvy sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto zmluvy. Zmluvná strana, ktorá odstúpi od zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
5. Túto zmluvu môže objednávateľ písomne vypovedať bez udania dôvodu s výpovednou lehotou troch (3) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

# Čl. VI

# Záverečné ustanovenia

1. Zmluva sa uzatvára na dobu určitú na 36 mesiacov odo dňa nadobudnutia jej účinnosti alebo do vyčerpania finančného limitu podľa článku II ods. 3 zmluvy, podľa toho, ktorá skutočnosť nastane skôr.
2. Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony. Poskytovateľ podpisom zmluvy dáva výslovný súhlas so zverejnením celého jej znenia a jej prípadných budúcich dodatkov.
3. Zmluvné stany sa dohodli, že v rozsahu tejto zmluvy je za stranu objednávateľa splnomocnený pre konanie vo veciach realizácie zmluvy ................, č. tel. ....................
4. Za stranu poskytovateľa je v rozsahu tejto zmluvy splnomocnený pre konanie vo veciach realizácie zmluvy ......................................... .
5. Zmluvu je možné meniť a dopĺňať iba písomnými dodatkami podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť zmluvy.
6. Právne vzťahy touto zmluvou neupravené sa riadia príslušnými ustanoveniami zákona č. 513/1991 Zb. Obchodného zákonníka a ostatných súvisiacich všeobecne záväzných právnych predpisov platných na území Slovenskej republiky.
7. Zmluvné strany sa dohodli, že všetky spory vyplývajúce z tejto zmluvy budú prednostne riešiť rokovaním o možnej dohode.
8. Účastníci zmluvy týmto vyhlasujú, že si zmluvu riadne prečítali, jej obsahu porozumeli a táto zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.
9. Zmluva je vyhotovená v piatich (5) rovnopisoch s platnosťou originálu, z toho pre objednávateľa   tri (3) vyhotovenia a pre poskytovateľa dve (2) vyhotovenia.
10. Súčasťou tejto zmluvy sú nasledovné prílohy:
11. príloha č. 1 – Opis predmetu zákazky,
12. príloha č. 2 – Štrukturovaný rozpočet ceny
13. príloha č. 3 - Zmluva o nájme nebytových priestorov. **(Podľa časti predmetu zákazky)**

V ..................... dňa …………… V Bratislave dňa ………………

…………........……………………… ................................................................

 za Poskytovateľa za Objednávateľa